ГвердцӀители Тамара Михаилан руш

ГвердцӀители Тамара (Тамрико) Михаилан руш (1962 йисан 18 январдиз, ТӀифлис) — Советрин, Гуржистандин, Урусатдинни Украинадин эстрададин манияр ягъдай дишегьли (контральто), пианистка, композитор, актриса.

Гуржистандин халкьдин артистка (1991), Урусатдин халкьдин артистка (2004), Ленинан комсомолдин премиядин лауреат (1984).

 Уьмуьрдин рехъ 
Тамара (Тамико) ГвердцӀители 1962 йисан 18 январдиз ТӀифлисда дидедиз хьанаКино-Театр.ру — ТАМАРА ГВЕРДЦИТЕЛИ. Адан буба — кьугьне вахтарин гуржийрин ГвердцӀители дворянрин тухумдикай тир. Диде — Кофман Инна Владимиран руш — Одессадай тир, адан чӀехи буба раввин тирКультура. РФ — Тамара Гвердцители.

Тамара ирид йисалай башламишна музыкадал алахъна, дидеди ам ТӀифлисдин консерваториядихъ галай махсус музыкадин мектебдик кутуна.

1970 йисарин сифте кьиле аялрин эстрададин кӀватӀал «Мзиурида» солистка хьана«Спутник Грузия» — Солистка «Мзиури»: слушать Гвердцители — одно удовольствие. Гьа кӀватӀалдихъ галаз вири Советрин гьукуматда гастролар гваз фена, гьадлай гъейри, 12 гьукуматдани концерт гана. Маниярни ягъна, пианинодал, гитарадалди къугъвана, ансамбльдихъ галаз гуржийрин, эрменийрин, урусрин халкьдин манияр ва и девердин эстрададин маниярни ягъна. 16 йиса аваз Тамаради «Чи дуст — Буратино» (1978) лугьудай музыкадин аудиоспектакльда (муз. А.Рыбников) пашман Пьеродин рол къугъвана«Спутник Грузия» — Тамар Гвердцители - певица вне времени и пространства и ее секреты.

1979 йисуз Тамара ТӀифлисдин консерваториядик экечӀна, ада фортепианодин ва композициядин классдай кӀелна куьтягьна. Гьадлай гъейри, вокалдай махсус колледж куьтягьнаТамара Михайловна Гвердцители. Биографическая справка. Пуд лагьай курсуна амаз Тамара Гуржистандин Гостелерадиодин оркестрадин солистка хьана.

19 йиса авайди яз ада Днепропетровскда фейи вири союздин фестивальда кьвед лагьай чка кьуна. Сочида фейи «Красная гвоздика» конкурсда сад лагьай чка кьуна. Жегьил певицадиз «Музыка» ва «Цвети, земля моя» манийри машгьурвал гъана. 1982 йисуз Дрезденда фейи майилвал ийизвай манийрин конкурсда иштираквал кьуна. 1988 йисуз «Золотой Орфей» конкурсда гъалибвал къачуна. Сопотда ва Сан-Ремода фейи фестивальра теклифнавай артист виле экъечӀнаБиография Тамары Гвердцители.

1989 йисуз Грузиядин лайихлу артистдин тӀвар къачуна, 1991 йисуз — Грузиядин халкьдин артистка.

2000 йисан 12 июлдиз Тамара ГвердцӀителиди Урусатдин Федерациядин гражданвал къачунаУказ Президента Российской Федерации от 12 июля 2000 года № 1300 «О приёме в гражданство Российской Федерации».

2004 йисуз — Россиядин Федерациядин халкьдин артистка звание къачуна.

1991 йисуз адан агент французди Париждиз теклифна, ана Тамара таниш хьана Мишель Легранахъ ва Жан Дрежакахъ галаз. Гьа чӀувуз М. Легранахъ галаз контракт кхьена ва Париждин «Олимпияда» адан сифтегьан концерт фена. Пуд агъзур инсанар авай залдиз Т. ГвердцӀители къалурдай вахтунда, М.Леграна лагьана : «Париж! И тӀвар рикӀел хуьхӀ».

Адан репертуарда жуьреба-жуьре манияр ава: лирикадин, элегиядин, романсар. Адан виридалайни машгьур манияр : «Как молоды мы были» (А.Пахмутова, Н. Добронравов), «Осенний романс» (Ермишев, А. Дементьев), «Памяти Эдит Пиаф» (О.Тевторадзе, И.Резник), «Виват, король, виват!» (Ю.Рыбчинский, Г.Татарченко) ва гзаф масабур.

Къвез-къвез ада вичи туькӀуьрнавай манияр акъатзава: «Посвящение женщине» М. Цветаевадин шииррал кхьенвай, композиция «Моя любовь Пиаф».

А. Михайлован ва М. Кажлаеван гъилик квай симфониядин оркестрадихъ галаз манияр ягъзава. Са манияр вуч пианинодал къугъваз ягъзава.

1995 йисуз Нью-Йоркда Карнеги- холлда ГвердцӀителидин сольный концерт фена.

1996 йис — Нью-Йоркда М. Легранахъ галаз санал манияр ягъиз концертар гана.

2001—2003 йисара кьилди манияр ягъзавай программадин цикл «Музыка без границ».

ЦӀуд лай гзаф чӀаларал манияр ягъзава.

2007—2008 йисара «Гражданская сила» партиядин Кьилин Советдин член тирВысший Совет Партии Гражданская Сила//Архивная версия официального сайта партии Гражданская Сила, 2007.

2020 йисуз Россиядин телешоуда «Голос 60+» муаллимвиле иштиракзава.

Урусатдин чувудрин жемятдин конгрессдин член я.

 Баянар 

 ЭлячӀунар 

Категория:ТӀифлисда дидедиз хьанвайбур Категория:1962 йисуз дидедиз хьанвайбур Категория:18 январдиз дидедиз хьанвайбур Категория:ТӀифлисдин консерватория акьалтӀарнавайбур Категория:Гуржистандин халкьдин артистар Категория:Урусатдин халкьдин артистар